Λίγο πριν από την έναρξη της Επιχείρησης Μπαρμπαρόσα αφαιρέθηκε ο γερανός ανάκτησης υδροπλάνων και ενισχύθηκε σημαντικά η αντιαεροπορική προστασία. Αφαιρέθηκαν τα τέσσερα παλαιά πυροβόλα των 76,2 mm για να πάρουν την θέση τους ισάριθμα διπλά όπλα των 100 mmm ιταλικής προέλευσης και επιπλέον προστέθηκαν τέσσερα νέα ημιαυτόματα αντιαεροπορικά των 76,2 mm καθώς και άλλα δυο όπλα των 76,2 mm. Στα τέλη του 1942 προστέθηκαν και δέκα αντιαεροπορικά των 37 mm, ενώ μέχρι τα 1944 είχαν τοποθετηθεί και τετράδυμα πολυβόλα Vickers πάνω στους τέσσερις πύργους των κύριων όπλων.